
	Tantárgy neve:

	Tantárgy Neptun kódja: GTEHE201MN
Tárgyfelelős intézet: Világ- és Regionális Gazdaságtan Intézet

	
	Tantárgyelem: kötelező

	Tárgyfelelős: Siposné Dr. Nándori Eszter egyetemi docens

	Közreműködő oktató(k):  

	Óraszám/hét: 2+0
	Számonkérés módja: aláírás, kollokvium

	Kreditpont: 3
	Munkarend: nappali 

	Tantárgy feladata és célja:
A tantárgy célja, hogy ismereteket nyújtson a szociálpolitika fogalmi- és célrendszeréről, alapelveiről, technikáiról, szereplőiről, alanyairól, valamint rávilágítson arra, hogy a különböző szociálpolitikai eszközök, megoldások alkalmazásával hogyan befolyásolhatók a társadalmi folyamatok, alkalmazásuknak milyen korlátai és milyen következményei vannak. A tárgy célja továbbá a szociálpolitika alrendszereinek megismertetése, mely rávilágít a népesség demográfiai összetételéből fakadó esetleges problémák megoldási lehetőségeire. A tárgy áttekintést ad a társadalombiztosítás (nyugdíjrendszer és egészségbiztosítási rendszer) modelljeiről és folyamatairól, a szegénypolitikáról és segélyezésről, valamint az oktatáspolitika fogalmi rendszeréről, alapelveiről, céljairól, mely segít megismerni azt, hogy az oktatáspolitikával hogyan befolyásolhatók a majdani munkavállalók képességei, kompetenciái és munkahelyi teljesítménye.

	Fejlesztendő kompetenciák:
tudása
· Átfogóan, összefüggéseiben is ismeri és érti a munkaerő-piaci és foglalkoztatáspolitikai folyamatokat, a munka világának rétegspecifikus-, regionális- és térségi összefüggéseit.
· Átfogóan ismeri és érti a tanulás, az oktatás, a képesség és személyiségfejlesztés pszichológiai törvényszerűségeit, felismeri a területek kapcsolódását, az összefüggéseket.
képességei
· Képes a hatékony írásbeli és szóbeli kommunikációra, munkája eredményeinek prezentálására, a vitában azok megvédésére.
· Képes a változásokhoz alkalmazkodni, interdiszciplináris ismeretei alapján az emberi erőforrás tervezéssel kapcsolatos kidolgozott koncepcióját munkatársaival és partnereivel elfogadtatni.
attitűd
· Jellemzője az előítélet-mentesség, a szociális érzékenység, az egyéni, szervezeti és társadalmi érdekek összeegyeztetésének igénye.
autonómiája és felelőssége
· Karrierépítését a tudatosság jellemzi, ugyanakkor felelősen hozzájárul az általa irányított munkatársak szakmai életpályájának kibontakozásához.

	Tantárgy tematikus leírása:

	Előadás:
09.08. Bevezetés a szociálpolitikába. Alapfogalmak és összefüggések.
09.15. A szociálpolitika kialakulása. Történeti előzmények.
09.22. Jóléti mix, jóléti pluralizmus (Ferge Zsuzsa és Andorka – Kondratas – Tóth)
09.29. Társadalompolitikai stratégiák (liberalizmus, szocializmus, konzervativizmus). 
10.06. A szociálpolitika alapelvei és technikái. 
10.13. A szociálpolitika szerepe a munka világában.
10.20. A szociális szolgáltatások típusai. Társadalombiztosítás. Minimálbér. Levonások a bruttó bérből. 
10.27. Társadalombiztosítási rendszerek.
11.03. Nyugdíjbiztosítás, nyugdíjrendszerek, nyugdíjszámítás Magyarországon.
11.10. Egészségbiztosítási rendszerek és ellátások.
11.17. Zárthelyi dolgozat
11.24. Szegénység és kirekesztettség.
12.01. Szegénypolitika és segélyezés.
12.08. Családpolitika.

	Félévközi számonkérés módja és értékelése:
Az aláírás megszerzése: 
Aláírás feltétele: előadásokon való aktív részvétel (megtartott katalógus alapján min. 50%-os órai jelenlét) ÉS a tananyag témaköreiből tetszőlegesen választva egy vitaindító előadás megtartása a félév során önállóan. Ez a feladat max. 30 pontot ér.

Kollokvium teljesítésének módja, értékelése:
A vizsgára bocsájtás feltétele: aláírás megszerzése
Kollokvium: a tananyag alapján összeállított szóbeli vizsga teljesítése. Elérhető pontszám: max. 70 pont.

Osztályozás: Elégséges: 61-70%; Közepes: 71-80%; Jó: 81-90%; Jeles: 91-100%

	Kötelező irodalom:
· Peter Dwyer – Sandra Shaw (2013): An Introduction to Social Policy. Sage Publication.
· Kovács János (2006): Társadalompolitika – szociálpolitika. Agroinform Kiadó, Budapest.
· Tomka B. (2015): Szociálpolitika. Fejlődés, formák, összehasonlítások. Osiris Kiadó, Budapest.
· Lakner Zoltán (2012): Szociálpolitika. Budapest.

Ajánlott irodalom: 
· Siposné Nándori Eszter (2019): Szegénységi körkép Magyarországon. Észak-Magyarországi Stratégiai Füzetek,  XVI. évf., 3. szám pp. 62-68.
· Brdárné Illés Zsuzsanna – Hidasi Tiborné – Ruminé Szijártó Ildikó – Dr. Zentai László (2003): Szociális-jóléti ismeretek. Szókratész Közgazdasági Akadémia, Budapest. 
· Mélypataki Gábor (2026): Az állam szociális felelősségvállalásának jogi és társadalmi keretei – bizalom, szolidaritás és felelősség. Miskolc, Magyarország : Bíbor Kiadó 

